

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2023

Lënda**:** Dërgohen raportet e monitorimit për 8-mujorin e vitit 2023

**MINISTRISË SË FINANCAVE DHE EKONOMISË**

Tiranë

Në zbatim të Ligjit nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, të ndryshuar, Ligjit nr.84/2022 “Për buxhetin e vitit 2023”, Udhëzimit plotësues nr.2, datë 19.01.2023 “Për zbatimin e Buxhetit të vitit 2023”, Udhëzimit të Ministrisë së Financave, nr. 9, datë 20.03.2018 “Për procedurat standarde të zbatimit të buxhetit” të ndryshuar, si dhe Udhëzimit nr.14 datë 30.05.2023 “Për procedurat standarde të monitorimit të buxhetit në Njësitë e Qeverisjes Qendrore”, Ministria e Drejtësisë ka analizuar realizimin e fondeve buxhetore për periudhën 8-mujore të vitit 2023, për të gjitha programet e saj në përputhje me objektivat dhe realizimin e treguesve të performancës.

Ministria e Drejtësisë monitoron fondet buxhetore për nëntë programe;

* 1. *Planifikim, Menaxhim dhe Administrim*
  2. *Ndihma Juridike Falas*
  3. *Publikime Zyrtare*
  4. *Mjekësia Ligjore*
  5. *Sistemi i Burgjeve*
  6. *Shërbimi i Përmbarimit Gjyqësor*
  7. *Shërbimet për Çështjet e Birësimeve*
  8. *Shërbimi i Kthimit dhe Kompensimit të Pronave*
  9. *Shërbimi i Provës*

Realizimi i fondeve buxhetore për periudhën 8-mujore të vitit 2023, sipas programeve të Ministrisë së Drejtësisë në formë tabelare, paraqitet si më poshtë:

Paraqitja e shpenzimeve sipas programeve



Paraqitja grafike e realizimit të buxhetit sipas programeve

*në mijë lekë*

Paraqitja e shpenzimeve sipas klasifikimit ekonomik





Paraqitja grafike e realizimi të buxhetit sipas zërave kryesorë të shpenzimeve

*në mijë lekë*

Në total për Ministrinë e Drejtësisë, për periudhën 8-mujore të vitit 2023, fondet janë realizuar **48%**.

Sipas zërave, fondet buxhetore u realizuan;

* Shpenzimet e personelit **61%**
* Shpenzimet operative **60%**
* Shpenzimet kapitale me financim të brendshëm **1.5 %**
* Fondi për kompensimin e ish-pronarëve **33%**

**Shpenzimet e personelit** janë realizuar në masën rreth **61%**. Në total në Ministrinë e Drejtësisë kanë qënë mesatarisht **767 vende vakant** për 8-mujorin e vitit 2023, nga të cilat rreth **640 vende vakant** janë në Sistemin e Burgjeve. Realizimi për çdo institucion në veçanti është pasqyruar në analizat e mëposhtme.**Shpenzimet operative** janë realizuar në masën **60%**. **Shpenzimet kapitale**, Shpenzimet kapitale janë realizuar në masën **1.5%**. Për blerje pajisje elektronike dhe pajisje zyre janë realizuar dhe fondet e kursyera janë dërguar për rialokim në projekte të tjera brenda programit. Mbetet ne proces prokurimi projekti **“Ndërtimi i Institutit të të Miturve”** me vlerën **581,974,024 lekë**.

Fondet e miratuara me Ligjin Nr.84/2022,“Për buxhetin e vitit 2023”, për Ministrinë e Drejtësisë janë **12,217,665,000 lekë,** me shkresën nr.2800/1, datë 21.02.2023 të Ministrisë së Financave dhe Ekonomisë, është miratuar shtesa e fondit të veçantë prej **10,000,000 lekë**, me shkrsën nr.12310/1, datë 24.07.2023, është miratuar shtesa e fondeve në shpenzimet e personelit prej **422,238,778 lekë,** për mbulimin e efektit financiar nga rritja e pagave dhe me shkresën nr.10385/1, datë 22.06.2023, është miratuar fondi në shpenzimet kapitale për projektin “Përforcim struktural dhe rikompozim i godinës së Ministrisë së Drejtësisë” prej **50,097,866 lekë**. Plani i rishikuar, është **12,700,001,644 lekë.**

**Financimi i huaj**

Shpenzimet kapitale me financim të huaj, janë planifikuar **110.000.000 lekë**, pornuk ka realizim.

Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Brenda këtij programi, planifikohen dhe monitorohen fondet buxhetore për 4 (katër) institucione;

1. *Aparatin e Ministrisë*
2. *Agjencinë Kombëtare të Falimentimit*
3. *Arkivën Shtetërore të Sistemit Gjyqësor*
4. *Qendrën e Parandalimit të Krimeve të të Miturve dhe të Rinjve*

Shpenzimet buxhetore për 8-mujorin e vitit 2023, krahasuar me buxhetin e alokuar janë realizuar rreth **26%.** Realizimi sipas zërave kryesorë të shpenzimeve paraqitet si më poshtë:

* + Shpenzimet e personelit 56 %
  + Shpenzimet e tjera operative 67.5 %
  + Shpenzimet kapitale të brendshme 1 %

Paraqitja grafike e realizimi të buxhetit të programit

*në mijë lekë*

Buxheti fillestar i akorduar, me Ligjin nr.84/2022, “Për buxhetin e vitit 2023”, për programin Planifikim, Menaxhim dhe Administrim, ishte **1,069,570,000 lekë**, me shkresën nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **800,000 lekë,** me shkresën nr.12310/1, datë 24.07.2023 është miratuar shtesa e fondeve në shpenzimet e personelit prej **22,000,000 lekë** dhe me shkresën nr.10385/1, datë 22.06.2023, është miratuar fondi në shpenzimet kapitale për projektin “Përforcim struktural dhe rikompozim i godinës së Ministrisë së Drejtësisë prej **50,097,866 lekë**. Plani i rishikuar për këtë program është **1,142,467,866 lekë.**

**Shpenzimet e personelit** janë realizuar **196,779,491 lekë** nga **352,770,000 lekë** të planifikuara, ose rreth **56%**. Gjatë periudhës 8-mujore të vitit 2023 në programin Planifikim, Menaxhim dhe Administrim kanë qënë mesatarisht **37 vende vakant** në institucionet si më poshtë:

1. Aparati i Ministrisë **34**
2. Agjencia Kombëtare e Falimentimit **2**
3. Arkivi Shtetëror i Sistemit Gjyqësor **1**

**Shpenzimet operative** janërealizuar **93,026,402 lekë** nga **137,800,000 lekë** të planifikuara, ose rreth **67.5 %.**

**Shpenzimet kapitale** janë realizuar **6,423,565 lekë** nga **651,897,866** lekë të planifikuara, ose rreth **1%.**

Aparati i Ministrisë,ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë, dhënien e mendimit të specializuar për aktet ligjore dhe nënligjore të ardhura nga Ministritë e Linjës, monitorimin e profesioneve të lira, përkthimet zyrtare në fushën penale e civile, si dhe luftën kundër korrupsionit, me krijimin në Ministrinë e Drejtësisë të Drejtorisë e Antikorrupsion.

Ministria e Drejtësisë, monitoron realizimin e fondeve buxhetore për katër produktet si më poshtë:

* **“Projektligje dhe projektvendime të hartuara dhe të vlerësusara”** për të cilin janë planifikuar **1470** dhe realizuar **680** akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjës dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Përgjithshme të Kodifikimit dhe Hartimit të Legjislacionit.
* **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Monitorimit të Profesioneve te Lira. Për këtë produkt janë planifikuar **40 inspektime** dhe janë realizuar **39 inspektime**. Inspektimet kryhen në bazë planifikimi, por edhe në bazë të ankesave te paraqitura.
* **“Përkthime zyrtare” të kryera në fushën penale dhe civile”** nga **29,000 faqe** të planifikuara për tu përkthyer, janë realizuar **21,880 faqe**. Sektori i perkthimeve në bashkëpunim me sektorin e financës bën kontrollin e karaktereve dhe faqeve kompjuterike, si dhe verifikon përputhshmërinë me faturën tatimore për të vijuar me likuidimin.
* **“Raporte monitorimi të kryera në fushën antikorrupsion”** nga **44** të planifikuara për periudhën raportuese janë realizuar **29.**

Për Aparatin e Ministrisë, në shpenzimet kapitale janë planifikuar **8 projekte**. Ecuria e realizimit të tyre paraqitet si më poshtë:

1. **“Blerje pajisje zyre”** në vlerën **3,000,000 lekë**, prej këtij fondi është obliguar kotrata me vlerë **444,000 lekë** dhe pjesa tjetër e fondeve do të rialokohet në projekte të tjera brenda programit.
2. **“Blerje pajisje elektronike”** në vlerën **5,000,000 lekë**. Për këtë projekt është lidhur kontrata me vlerë **108,000 lekë** dhe për pjesën tjetër të fondeve, është dërguar kërkesa për pajisje elektronike në Agjencinë Kombëtare të Shoqërisë së Informacionit, për kryerjen e procedurës së prokurimit.
3. **“TVSH Operacioni Ndërkombetar i Monitorimit”** në vlerën **2,300,000 lekë** dhe **TVSH JUSTAL** në vlerën **1,200,000 lekë.** Fondet për JUSTAL janë realizuar **97,000 lekë**. Realizimi për këto dy projekte, varet nga paraqitja e faturave për likujdim nga subjektet përkatëse.
4. **“Sistemi elektronik i menaxhimit të denoncimeve mbi rekordet korruptive”** në vlerën **7,225,976 lekë.** Ky projekt u realizua në vlerën **5,342,520 lekë**, Projekti ka përfunduar, pjesa e parealizuar janë fonde të lira.
5. **“Ngritja dhe Ndërtimi i Institucionit për edukim dhe rehabilitim të të miturve”** në vlerën **581,974,024 lekë**. Për këtë projekt, janë hartuar DST dhe është në fazë konsultimi në APP.
6. **“Përforcim i strukturës dhe rikompozim i godinës së Ministrisë së Drejtësisë”**, në vlerën **250,489,332 lekë**, nga e cila për vitin 2023, janë alokuar **50,097,866 lekë**. Për këtë projekt, sipas shk nr.11920/1, dt 08.08.2023 të MFE-së, detajimi i pjesës tjetër të fondit prej 200.391.466 lekë, do të ndjekë rregullat e parashikuara për Fondin e Rindërtimit.

**Qendra për Parandalimin e Krimeve të të Miturve dhe të Rinjve**

Ky institucion, ka si tregues monitorimi produktin **“Të mitur të trajtuar”**, për të cilin si 8 mujor janë realizuar **9 raste** nga **180** të planifikuar. QPKMR e shtrin veprimtarinë e saj në të gjithë territorin e vendit dhe ushtron funksione e përgjegjësi në bashkëpunim me Shërbimin e Provës dhe institucionet përgjegjëse të vendimeve penale për të miturit, për përgatitjen e planit individual të rishoqërizimit dhe të rehabilitimit sipas programeve të shërbimeve, ndjekjen, mbikëqyrjen dhe ofrimin e mbështetjes psikologjike, arsimore, shëndetësore, si dhe situatën sociale të të miturve pas dënimit.

Shpenzimet e personelit për 8 mujorin 2023, janë realizuar **13,086,417 lekë**, nga **20,180,000 lekë** të planifikuara, ose rreth **65%**. Shpenzimet operative janë realizuar **3,135,182 lekë** nga **6,100,000 lekë** të planifikuara, ose rreth **51%.** Për “Shpenzimet kapitale” janë planifikuar **800,000 lekë** për blerje pajisje zyre dhe pajisje elektronike dhe janë realizuar **775,980 lekë**, ose rreth **97%.**

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Buxheti i alokuar për shpenzime personeli është realizuar **10,533,179 lekë** nga **17,200,000 lekë** të planifikuara, ose rreth **61%**. Shpenzimet operative janë realizuar **4,989,585 lekë** nga **7,650,000 lekë** të planifikuara, ose rreth **65%**. Produkti i këtij institucioni është **“Përthithja e fondeve arkivore të gjykatave”**, i cili nga **40,000 dosje** të planifikuara, është realizuar me **26,000 dosje** të përthithura dhe të përpunuara.

Për “Shpenzimet kapitale” janë planifikuar **200,000 lekë**, për blerje “Pajisje elektronike”, të cilat janë planifikuar të prokurohen në periudhën në vijim, së bashku me fonde të tjera të cilat janë rialokuar brenda programit “Planifikim Menaxhim Administrim”.

**Agjencia Kombëtare e Falimentimit**

Agjencia Kombëtare e Falimentimit ka planifikuar produktin **“Mbikqyrja dhe licencimi i administratorëve”,** Për periudhën 8 mujori 2023 ka realizaur **29 mbikqyrje** të administratorëve të falimentimit dhe **2 rinovim të licencave**. Shpenzimet e personelit janë realizuar **6,126,468 lekë** nga **11,800,000 lekë** të planifikuara, ose rreth **60%.** Shpenzimet operative janë realizuar **671,373 lekë** nga **1,300,000 lekë** të planifikuara, ose rreth **52%**.Për shpenzimet kapitale janë planifikuar **100,000 lekë** dhe janë realizuar **99,600 lekë**, ose **100%.**

1. **Programi “Ndihma Juridike”**

Shpenzimet buxhetore për 8-mujorin e vitit 2023, krahasuar me buxhetin e alokuar për vitin 2023, janë realizuar rreth 33 %. Realizimi sipas zërave kryesorë, rezulton si më poshtë:

* Shpenzime personeli **42%**
* Shpenzime operative **26%**
* Shpenzime kapitale **24%**

**Realizimi i Fondeve të Programit**

*në mijë lekë*

Drejtoria e Ndihmës Juridike Falas, për 8 mujorin e vitit 2023, ka patur si qëllim të tij ofrimin e ndihmës juridike falas për individët që plotësojnë kushtet, si edhe zbatimin dhe monitorimin e cilësisë së dhënies së ndihmës juridike në përputhje me legjislacionin në fuqi. Për realizimin e këtij qëllimi janë përcaktuar objektivat e mëposhtme:

1. Dhënia e ndihmës juridike parësore dhe dytësore për kategoritë përfituese sipas ligjit për ndihmën jridike falas.
2. Dhënia e ndihmës juridike parësore dhe dytësore për gratë dhe vajzat, pjesë e kategorisë përfituese sipas ligjit për ndihmën juridike falas.

Buxheti fillestar i akorduar me Ligjin nr.84/2022, “Për buxhetin e vitit 2023”, për programin Ndihma Juridike ishte **91,950,000 lekë**, me shkresën nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **100,000 lekë** dhe me shkresën nr.12310/1, datë 24.07.2023, është miratuar shtesa në shpenzimet e personelit prej **1,500,000 lekë**, për mbulimin e efektit financiar të rritjes së pagave. Plani i rishikuar për këtë program është **93,550,000 lekë.**

**Shpenzimet e personelit** janë realizuar **17,041,620 lekë** nga **40,950,000 lekë** të planifikuara, ose rreth **42%,** pasi Me Urdhrin e Kryeministrit nr. 21, dtë 01.03.2023 “Për miratimin e strukturës dhe të organikës së Drejtorisë së Ndihmës Juridike Falas, institucioni do të ketë në strukturën e tij 14 vende të reja, në total 39 punonjës të miratuar. Pas emërimit nga ana e Departamentit të Administratës Publike të punonjësve ekzistues në pozicionet pas ristrukturimit, Drejtoria e Ndihmës Juridike Falas ka **11 vende vakant** për të cilat do të vijojë shpallja nga DAP.

**Shpenzimet e tjera operative** janë realizuar **12,287,018 lekë**, nga **42,600,000 lekë** të planifikuara, ose rreth **29%.** Realizimi i shpenzimeve operative lidhet jo vetëm me likujdimin e faturave për shpenzimet fikse të institucionit, por edhe me likujdimin e vendimeve gjyqësore për pagesën e avokatëve dhe ekspertëve që ofrojnë ndihmë juridike dytësore. Theksojmë se likujdimi i avokatëve ofrues të ndihmës juridike dytësore bëhet në momentin që vendimet gjyqësore marrin formë të prerë. Për 8 mujorin e vitit 2023, janë likujduar **227 vendime** me një fond prej **8,062,500 lekë**.

**Për transferta korrente të brendshme** janë planifikuar **8,000,000 lekë** dhe janë realizuar **814,491 lekë,** ose rreth **10%.** Në zërin transferta të brendshme, fondet janë planifikuar për financimin e organizatave jofitimprurëse. Për vitin 2023 u hap thirrja për financimin e OJF-ve, komisioni i vlerësimit për shqyrtimin dhe vlerësimin e aplikimeve për financim të organizatave jofitimprurëse të autorizuara, ngritur me urdhrin e Ministrit të Drejtësisë nr.168, datë 13.02.2023, pranoi aplikimin për financim nga buxheti i shtetit të 2 (dy) nga 9 (nëntë) prej organizatave jofitimprurëse që aplikuan pas një vlerësimi mbi përmbushjen e të gjitha kritereve të përgjithshme dhe të veçanta të përcaktuara në VKM-në Nr.110, datë 6.3.20219, “Për përcaktimin e procedurave dhe të rregullave të përzgjedhjes së organizatave jofitimprurëse, të autorizuara për ofrimin e ndihmës juridike parësore të garantuar nga shteti, që përfitojnë financime nga buxheti i shtetit dhe mënyra e financimit të tyre”.

Ndihma juridike në përmbushje të qëllimit të saj, planifikon dhe monitoron dy produkte:

* **“Dhënie e ndihmës juridike parësore dhe dytësore”** nga **2,600** raste të planifikuara janë realizuar **424 raste**, ose rreth **16%.**
* **“Dhënie e ndihmës juridike për gratë në nevojë”** nga **3,700 raste** të planifikuara janë realizuar **632 raste**, ose rreth **17%.**

Të dy produktet nuk janë realizuar plotësisht pasi një vendim gjyqësor për dhënie ndihme juridike zgjat në kohë dhe likujdimi i avokatëve bëhet në momentin që vendimi merr formë të prerë.

**Në shpenzimet kapitale** janë planifikuar **2,000,000 lekë** dhe janë realizuar **479,760 lekë**, ose rreth **24%,** nga të cilat:

1. Për blerje pajisje zyre **1,000,000 lekë** dhe nuk janë realizuar pasi pas hapjes dhe funksionimit të 6 qendrave të reja për ofrimin e ndihmës juridike falas, për këtë projekt do të evidentohen të nevojat për drejtoritë dhe për qendrat e reja të hapura.
2. Për blerje pajisje elektronike **1,000,000 lekë** dhe janë realizuar **479,760 lekë**, ose rreth **48%.** Edhe për këtë projekt janë evidentuar nevojat për pajisje elektronike të qendrave të reja të hapura dhe është dërguar kërkesa tek AKSHI, për miratimin e specifikimeve teknke.
3. **Programi “Publikimet Zyrtare”**

Shpenzimet buxhetore për 8-mujorin e vitit 2023, krahasuar me buxhetin e alokuar për vitin 2023 janë realizuar rreth 43 %. Realizimi sipas zërave kryesorë, rezulton si më poshtë:

* + Shpenzimet e personelit 61%
  + Shpenzimet e tjera operative 21%
  + Shpenzimet kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar me Ligjin Nr.84/2022 “Për buxhetin e vitit 2023”, për Qendrën e Botimeve Zyrtare është **61,500,000 lekë**, me shkresën nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **100,000 lekë** dhe me shkresën në 12310/1, datë 24.07.2023, është miratuar shtesa e fondit për shpenzimet e personelit prej **4,146,000 lekë**, për mbulimin e efektit financiar të ritjes së pagave. Plani i rishikuar për këtë program është **65,746,000 lekë.**

**Shpenzimet e personelit** janë realizuar **23,317,771 lekë** nga **38,446,000 lekë** të planifikuara, ose, rreth **61%.** **Shpenzimet e tjera operative** janë realizuar **4,592,268 lekë** nga **22,300,000 lekë** të planifikuara, ose rreth **21%**. Ky realizim vjen për shkak se kontratat për blerjen e kancelarive, tonerave dhe mallrave do të lidhen në muajt në vijim dhe do të realizohen deri në fund të vitit 2023. **Shpenzimet kapitale**, janë planifikuar **3,000,000 lekë** për “Blerje pajisje zyre” dhe **2,000,000 lekë** për “Blerje pajisje elektronike” të cilat nuk janë realizuar. Për pajisjet elektronike, procedura e prokurimit do të kryhet nga AKSHI.

Për vitin 2023, Qendra e Botimeve Zyrtare ka parashikuar realizimin dhe monitorimin e 4 produkteve:

* **“Botimi i akteve në fletoren zyrtare brenda afateve ligjore”,** nga **125 akte** të planifikuara për tu botuar janë realizuar **127** ose rreth **102%**. Numri i akteve të ardhura për botim ka qenë më i madh se planifikimi. Botimet janë realizuar të gjitha në kohë dhe brenda afatave ligjore.
* **“Botimi i kodeve dhe përmbledhëseve të legjislacionit të përditësuara, në kohë reale”**, janë planifikuar **10 titull botimesh** dhe janë realizuar **6.**
* **“Botimi i akteve në buletinin e njoftimeve zyrtare brenda afateve ligjore”,** janë planifikuar **48** dhe realizuar **30**. Ky produkt është realizuar **62 %**, pasi numri i paraqitur pranë Qendrës së Botimeve Zyrtare ka qënë më i vogël se sa parashikimi.
* **“Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit”,** nga **248 buletine** të planifikuara janë botuar **163 buletine**, ose **66%**. Numri i akteve të ardhura për botim ka qënë më i madh se sa parashikimi.

**4. Programi “Mjekësia Ligjore”**

Shpenzimet buxhetore për 8-mujorin e vitit 2023, krahasuar me buxhetin e alokuar për vitin 2023 janë realizuar rreth 23 %. Realizimi sipas zërave kryesorë, rezulton si më poshtë:

* + Shpenzimet e personelit 57 %
  + Shpenzimet e tjera operative 29 %
  + Shpenzimet kapitale 1 %

**Realizimi i Fondeve të Programit**

*në mijë lekë*

Buxheti fillestar i akorduar me Ligjin Nr.84/2022 “Për buxhetin e vitit 2023”, për Institutin e Mjekësisë Ligjore ishte **192,072,000 lekë**, me shkresën nr. 2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **100,000 lekë** dhe me shkresën nr.12310/1, datë 24.07.2023, është miratuar shtesa e fondit për shpenzimet e personelit prej **10,800,000 lekë**, për mbulimin e efektit financiar nga rritja e pagave. Plani i rishikuar për këtë program është **202,972,000 lekë.**

Shpenzimet e personelit janë realizuar **33,595,809 lekë** nga **59,272,000 lekë** të planifikuara, rreth **57%.** Realizimi në këtë masë i shpenzimeve të personelit, ka ardhur për shkak të **6 vendeve vacant**. Shpenzimet operative janë realizuar **12,192,730 lekë** nga **42,700,000 lekë** të planifikuara, rreth **29%**.

Për vitin 2023 është lidhur kontrata marrjen e automjeteve me qera, kontrata e mirëmbajtjes së sistemit CCYV, e pajisjeve kompjuterike të cilat do të realizohen deri ne fund te vitit 2023.

Shpenzimet kapitale janë realizuar **1,043,318 lekë**, nga **101,000,000 lekë** të planifikuara.

Instituti i Mjekësisë Ligjore, për realizimin e objektivave të tij, ka planifikuar dhe monitoron dy produkte si më poshtë:

1. **“Akte ekspertimi”**, janë kryer **15,122 akte ekspertimi** nga **17,500** të planifikuara.
2. **“Akte ekspertimi të realizuara për shkak të dhunës seksuale”**, janë kryer **37,** nga **135** të planifikuara

Në shpenzimet kapitale janë planifikuar fonde për “Blerje pajisje autopsie dhe laboratorike” dhe “Shtim kati dhe rikonstruksion i IML-së dhe Morgut”, **për 101,000,000 lekë** dhe janë realizuar **1,043,318 lekë**. Për projektin “Blerje pajisje autopsie dhe laboratorike”, është marrë në dorëzim malli, kurse projekti "Shtim kati dhe rikonstruksion i godinës së IML-së”, është në fazën e marrjes në dorëzim të projektit.

1. **Programi “Sistemi i Burgjeve”**

Shpenzimet buxhetore për 8-mujorin e vitit 2023, krahasuar me buxhetin e alokuar për vitin 2023 janë realizuar rreth 61%. Realizimi sipas zërave kryesorë, rezulton si më poshtë:

* + Shpenzimet e personelit 62%
  + Shpenzimet e tjera operative 64%
  + Shpenzimet kapitale 3.2%

**Realizimi i Fondeve të Programit**

*në mijë lekë*

Buxheti fillestar i alokuar me Ligjin nr.84/2022, “Për buxhetin e vitit 2023”, për programin Sistemi i Burgjeve, ishte **6,654,600.000 lekë**, me shkresën nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **8,000,000 lekë** dhe me shkrsën 12310/1, datë 27.07.2023, është miratuar shtesa në shpenzimet e personelit prej **309,766,196 lekë**, për mbulimin e efektit financiar nga ritja e pagave. Plani i rishikuar për këtë program është **6,972,366,196 lekë.**

**Shpenzimet e personelit** u realizuan **3,265,647,954 lekë** nga **5,257,212,696 lekë** të planifikuara, ose rreth **62%.** Për periudhën raportuese janë mesatarisht **640 vende vakante**. **Shpenzimet operative** u realizuan **957,188,922 lekë**, nga **1,495,153,500 lekë** të planifikuara, ose rreth **64%**,

Për këtë program janë planifikuar dhe monitorohen fonde, për 8 produkte si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar.

* **“Administrata funksionale”** nuk është realizuar plotësisht sa plani pasi në administratë ka 640 vende vakante.
* **“Të dënuar burra të trajtuar në I.E.V.P”** është planifikuar të trajtohen **5,500** të burgosur burra dhe janë trajtuar **5,366** **bura.**
* **“Të dënuar femra të trajtuara në I.E.V.P”** është planifikuar të trajtohen **86** të burgosura gra dhe janë trajtuar **74 gra.**
* “Të dënuar të mitur të trajtuar në I.E.V.P”, janë planifikuar të trajtohen **36** të mitur të dënuar, dhe janë trajtuar **21 të mitur**.
* **“Të dënuar të trajtuar me shërbim shëndetësor”,** janë planifikuar të trajtohen **382 të dënuar** dhe janë trajtuar **451 të dënuar**.Këta të dënuar marrin trajtim të vazhdueshëm.
* **“Të burgosur të integruar burra”** janë planifikuar **360** dhe nuk ka realizim.
* **“Të burgosur të integruar femra”** janë planifikuar **2** dhe nuk ka realizim.
* **“Të burgosur të integruar të mitur”** janë planifikuar **6** dhe nuk ka realizim.
* Për këto tre produkte, nuk ka realizim pasi nuk ka patur përgjigje nga institucionet përkatëse që merren me integrimin e të burgosurve.

**Shpenzimet kapitale** u realizuan **7,063,218 lekë**, nga **220,000,000 lekë** të planifikuara, ose rreth **3.2%.** Projektet e planifikuara për vitin 2023 për Sistemin e Burgjeve, ndikojnë ndjeshëm në realizimin e objektivave të parashikuara në funksion të reformës në sistemin penitenciar. Në shpenzimet kapitale janë planifikuar fonde për projektet si më poshtë:

1. **“Studime Projektime”**, në vlerën **1,200,000 lekë**, ky projekt është në proces prokurimi.
2. **“Blerje automjete për sistemin e burgjeve”**, në vlerën **81,000,000 lekë**, në këtë zë përfshihen blerja e 10 automjeteve për sistemin e burgjeve. Vlera është në proces tenderimi, ku ka përfunduar vlerësimi, jemi në pritje të ankimimit për të vijuar më tej. Nga buxheti i planifikuar rezulton të jetë e obliguar në sistemin të thesarit edhe shuma sipas kontratës Nr.6328/2, datë 27.07.2021, prej 26.352.000 lekë për këtë projekt , për arsye se nuk u lëvruan 4 autoburgje nga OE sipas kontratës. Për këtë projekt OE ka hapur proces gjyqësor dhe nuk mund të ç’obligohen fondet deri në përfundimin e gjykimit nga Gjykata.
3. **“Blerje pajisje të ndryshme për Sistemin e Burgjeve”** janë planifikuar **43,258,550 lekë** dhe janë realizuar **116,970 lekë**. Ky projekt është i ndarë në lote sipas nënprojekteve të mëposhtme:

* Blerje pajisje për Kontrollin dhe Monitorimin Elektronik (KME), në vlerën **2,000,000** **lekë,** të cilat janë në proces prokurimi.
* Blerje pajisje shëndetësore në vlerën **6,500,000** **lekë**. Ka përfunduar prokurimi, është lidhur kontrata Nr.8721/18 datë 14.09.2023, në proces lëvrimi të mallit.
* Blerje pajisje logjistike për blerje (enë guzhine, pompa uji, lavatrice etj) planifikuar nga Drejtoria e Përgjithshme e Burgjeve në vlerën **25,759,000** **lekë** të cilat janë në proces prokurimi.
* Blerje gjenerator në vlerën **7,000,000** **lekë**, në proces prokurimi.
* Blerje pajisje për Shërbimin e Kontrollit të Brendshëm të Burgjeve në vlerën **2,000,000 lekë** të cilat janë realizuar pjesërisht për **116,970 lekë.**

1. **“Rikonstruksion i godinave Pojskë”,** në vlerën **3,056,000 lekë** për projektin në vazhdim Kanë përfunduar punimet për rikonstruksionin e godinave, janë kryer 100 % të punimeve dhe është likujduar vlera prej 232.275.605 lekë për vitin 2021 dhe për vitin 2022 likujduar vlera 40.593.891 lekë. Gjithsej likujduar shuma 272.869.496 lekë. Për vitin buxhetor 2023 jemi në pritje të situacionit përfundimtar, pas marjes në dorëzim të punimeve të përfunduara nga kolaudatori i caktuar me kontratën nr.1925/2, datë 27.03.2023 nga MD.
2. **“Sistemi i menaxhimit elektronik të hyrje-daljeve të vizitorve në IEVP”** në vlerë **2,000,000 lekë**. Realizuar/likujduar **100 %**. Ky projekt është planifikuar për dy vite 2022-2023 me vlerë të plotë të implementimit të projektit prej 147.289.440lekë. Ky projekt ka përfunduar/likujduar sipas detyrimit kontraktuar me kontratën nr.18, datë 11.08.2022, likujduar vlera 145,290,000 lekë në vitin 2022 dhe vlera **1,999,440 lekë** në vitin 2023.
3. **“Përmirësimi i kushteve të jetesës nëpërmjet përmirësimit infrastukturës ndërtimore në IEVP“** në vlerën **70,000,000 lekë**. Ky projekt nuk mund të realizohet për vitin buxhetor për arsye se nuk është realizuar blerja e projektit, në mungesë të listës së informacionit të klasifikuar për të vijuar me tej me procedurat e prokurimit për këtë projekt,prandaj është kërkuar për rialokim me shkresën nr.11057/1, datë 31.08.2023 për blerje pajisje logjistike.

7**. “TVSH detyrim doganor“** në vlerën **7,000,000 lekë,** realizuar **4,946,808 lekë**. Paguar detyrimet doganore për 12 automjete të dhuruara nga Ambasada Angleze.

1. “**Blerje orendi”** për IEVP Pojskë në vlerën**12,485,450 lekë,** ky projekt është në proces prokurimi në ASHPP.
2. **Programi “Shërbimi i Përmbarimit Gjyqësor”**

Shpenzimet buxhetore për 8-mujorin e vitit 2023, krahasuar me buxhetin e alokuar për vitin 2023 janë realizuar rreth **52%.** Realizimi sipas zërave kryesorë, rezulton si më poshtë:

* + Shpenzimet e personelit 56 %
  + Shpenzimet e tjera operative 36 %
  + Shpenzimet kapitale 0 %

**Realizimi i Fondeve të Programit**

*në mijë lekë*

Buxheti fillestar i akorduar me Ligjin Nr.84/2022 “Për buxhetin e vitit 2023”, për Drejtorinë e Përgjithshme të Përmbarimit është **165,300,000 lekë**, me shkresën nr. nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **400,000 lekë** dhe shkresënnr.12310/1, datë 24.07.2023 është miratuar shtesa në shpenzimet e personelit prej **71,400,000 lekë**, për mbulimin e efektit financiar të rritjes se pagave. Plani i rishikuar për këtë program është **237,100,000 lekë**.

**Shpenzimet e personelit** janë realizuar **112,374,684 lekë** nga **199,700,000 lekë**, të planifikuara, ose rreth **56%**. Në Drejtorinë e Përgjithshme të Përmbarimit janë **12** vende vakante. **Shpenzimet operative** u realizuan **10,881,651 lekë**, nga **32,400,000 lekë** të planifikuara, ose rreth **34%.** Realizimi në këtë masë i shpenzimeve operative, ka ardhur pasi nuk janë realizuar fondet për blerje kancelarie, materiale për pajisje zyre (tonera) dhe shpenzime për blerje karburanti procedurat e prokurimeve kryhen nga Agjencia e Blerjeve të Përqendruara. Këto shpenzime do të realizohen në periudhën në vijim.

**Për shpenzimet kapitale**, janë planifikuar **5,000,000 lekë** për blerjen e dy automjeteve, për të cilin është përgatitur dokumentacioni i nevojshëm për blerjen e automjeteve dhe është dërguar kërkesa në Agjencinë Shtetërore të Prokurimeve të Përqendruara, në MB.

Shërbimi i Përmbarimit Gjyqësor për vitin 2023 ka parashikuar të realizojë **3 objektiva;**

1. **“Tituj Ekzekutivë që kanë marrë zgjidhje ligjore”** është realizuar rreth **36%**, ose nga **14,125 tituj ekzekutive** të parashikuar, janë ekzekutuar **5,145 tituj**. Realizimi në këto nivele ka ardhur për arsye të vendeve vakante të përmbaruesve gjyqësor, e cila ndikon në zgjatjen e afateve për përfundimin brenda afateve të një titulli ekzekutiv.
2. **“Urdhëra mbrojtje të regjistruar”**është realizuar rreth 100%, nga **803 urdhëra mbrojtje** të parashikuar, janë realizuar **803.**
3. **“Pensione ushqimore dhe takim me fëmijët”** është realizuar 100%, nga **9,741 çështje** në total me objekt “pension ushqimor” dhe “takim me fëmijë” dhe “kujdestari fëmije” janë realizuar **8,378 janë çështje me objekt ‘’pension ushqimor’’**, nga të cilat 38 janë ekzekutuar dhe 8,313 janë në ekzekutim të vazhdueshem, 15 të transferuara, 2 pezulluar me vendim gjykate, 4 pushuar 616/b, 3 pushuar 616/c, 2 pushuar 616/ç, dhe 1 ceshtje e refezuar. Dhe, **1,345 çështje janë çështje me objekt ‘’takim me fëmijë’’**, nga të cilat 5 çështje të ekzekutuara, 1,330 janë në ekzekutim të vazhdueshëm, 10 çështje të transferuara; dhe **18 çështje me objekt ‘’kujdestari fëmije’’**, nga të cilat 17 janë në ekzekutim të vazhdueshëm dhe 1 çështje e ekzekutuar tërësisht)
4. **Programi “Shërbimi për Çështjet e Birësimeve”**

Shpenzimet buxhetore për 8 mujorin 2023, krahasuar me buxhetin e alokuar për vitin 2023 janë realizuar rreth **56%**. Realizimi sipas zërave kryesorë, rezulton si më poshtë:

* + Shpenzimet e personelit 61 %
  + Shpenzimet e tjera operative 43 %
  + Shpenzime kapitale 0 %

**Realizimi i Fondeve të Programit**

*në mijë lekë*

Buxheti fillestar i akorduar me Ligjin Nr.84/2022 “Për buxhetin e vitit 2023” për Komitetin Shqiptar të Birësimeve është **15,760,000 lekë**, me shkresën nr. 2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **100,000 lekë** dhe shkresën nr.12310/1, datë 24.07.2023, është miratuar shtesa në shpenzimet e personelit prej **800,000 lekë**, për mbulimin e efektit financiar nga ritja e pagave. Plani i rishikuar për këtë program është **16,660,000 lekë.**

**Shpenzimet e personelit** u realizuan **7,541,622 lekë** nga **12,360,000 lekë** të planifikuara, ose rreth **61%**. **Shpenzimet operative** u realizuan **1,759,271 lekë** nga **4,100,000 lekë,** ose rreth **43%**. Realizimi në këtë masë i shpenzimeve operative, ka ardhur pasi nuk janë realizuar të gjitha procedurat e prokurimit të parashikuara gjatë 8-mujorit. Procedurat e prokurimit kanë nisur dhe janë në proces realizimi. Gjithashtu janë realizuar pjesësisht edhe fondet e parashikuara për shërbime nga të tretët, për zërin honorare për anëtarët e Këshillit Drejtues të KSHB. **Për shpenzimet kapitale** janë planifikuar **200,000 lekë** për blerje “Pajisje zyre”, dhe “Pajisje elektronike”, të cilat janë në proces realizimi.

Shërbimi për Çështjet e Birësimeve për 8-mujorin e vitit 2023, ka planifkuar dhe monitoron produktin **“Kërkesa për birësim të shqyrtuara”** të cilat nga **19 kërkesa** të parashikuara, janë realizuar **15** birësime dhe **4** janë në proces.

1. Programi “Shërbimi i Kthimit dhe Kompensimit të Pronave”

Shpenzimet buxhetore për 8-mujorin e vitit 2023, krahasuar me buxhetin e alokuar për vitin 2023 janë realizuar rreth **44%**, duke përjashtuar ndikimin e fondit të kompensimit të Ish-pronarëve. Realizimi sipas zërave kryesorë, rezulton si më poshtë:

* + Shpenzimet e personelit 53%
  + Shpenzimet e tjera operative 20%
  + Shpenzime kapitale 0%
  + Shpenzime për kompensimin e ish-pronarëve 33%

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.84/2022, “Për buxhetin e vitit 2023”, për programin Shërbimi i Kthimit dhe Kompesimi i Pronave, ishte **3,765,517,000 lekë**, me shkresën nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **200,000 lekë** dhe me shkresën nr.12310/1, datë 24.07.2023, është miratuar shtesa e fondit në shpenzimet e personelit prej **1,826,582 lekë** për përballimin e efektit financiar nga ritja e pagave. Plani i rishikuar për këtë program është **3,767,543,582 lekë**.

**Shpenzimet e personelit** u realizuan **107,618,739 lekë** nga **204,943,582 lekë** të planifikuara, ose rreth **53%**, pasi në Shërbimin për Kthimin dhe Kompesimin e Pronave, janë **29 vende vakante**.

**Shpenzimet operative** u realizuan **11,247,190 lekë** nga **56,600,000 lekë** të planifikuara, ose rreth **20 %**. Gjatë këtij 8 mujorit janë realizuar 8 procedura prokurimesh, 2 procedura janë në process dhe 7 procedura të tjera përfundojnë deri në fund të vitit. Gjithashtu 4 procedura janë me marveshje kuadër. Fondi i kompesimit, është realizuar **1,160,000,000 lekë** nga **3,500,000,000 lekë** të planifkuara, ose rreth **33%.** **Shpenzimet kapitale** janë planifikuar **6,000,000 lekë** dhe nuk janë realizuar për shkak të procedurës së blerjes nëpërmjet Agjencisë Shtetërore të Prokurimeve të Përqδndruara.

Shërbimi për Kthimin dhe Kompesimin e Pronave për vitin 2023 ka planifikuar të realizojë 5 produkte;

1. Produkti “Përfitues nga fondi fizik dhe financiar të kompensuar”, është realizuar 9%,janë kompesuar 151 subjekte nga 1,600 subjekte të parashikuara. Gjatë 8 mujorit 2023, kanë aplikuar për kompesim financiar/fizik dhe me kërkesë të veçantë 5 subjekte dhe janë lëvruar 146 subjekte për këstin e radhës me fond 442,019,736 lekë.
2. Produkti **“Vendimet e ankimuara në Gjykatë”,**është realizuar rreth **24%**. Gjatë 8 mujorit 2023, sektori i përfaqësimit ligjor ka mbyllur **245** “Vendime të Ankimuara” nga **1,021** të parashikuara dhe çështje në shqyrtim janë depozituar **271 padi** në të gjitha gjykatat e vëndit.
3. Produkt **“Trajtimi i kërkesave për njohje pronësie”**, për këtë produkt është paraqitur **1 kërkesë** e cila është realizuar. Agjencia e Trajtimit të Pronave ka vijuar me shqyrtimin e kërkesave për njohje pronësie (dosjeve/praktikave të patërhequra) dhe janë dërguar njoftime për plotësimin e dokumentacionit ligjor dhe hartografik për 1700 dosje/praktika. Pranë Drejtorisë së Trajtimit të Kërkesave për Njohje Pronësie, për periudhën Maj - Gusht 2023 , janë trajtuar me kthim përgjigje 29 shkresa zyrtare, 191 kërkesa qytetare dhe 259 kërkesë/ ankesa të ardhura nëpërmjet portalit e-albania dhe nga bashkëqeverisja.
4. Projekti **“Blerje mjete transporti**”, është dërguar me shkresën nr.2416, dt.03.05.2023 Agjencisë Shtetërore të Prokurimeve të Përqëndruara "kërkesa për blerje mjete transporti".
5. Produkti **“Shpërndarja e fondit të Aluiznit”**, ky produkt është realizuar nga të ardhurat e krijuara nga ndërtimet informale të derdhura nga ASHK për llogari të ATP-së. Gjatë 8 mujorit 2023, janë pranuar **779 aplikime** dhe janë kompesuar **515** **subjekte.**

1. **Programi “Shërbimi i Provës”**

Shpenzimet buxhetore për 8-mujorin e vitit 2023, krahasuar me buxhetin e alokuar për vitn 2023 janë realizuar rreth **49%.** Realizimi sipas zërave kryesorë, rezulton si më poshtë:

* + Shpenzimet e personelit 49 %
  + Shpenzimet e tjera operative 54 %
  + Shpenzime kapitale 8 %

**Realizimi i Fondeve të Programit**

*në mijë lekë*

Buxheti fillestar i akorduar, me Ligjin nr.84/2022, “Për buxhetin e vitit 2023”, për Drejtorinë e Përgjithshme të Shërbimit të Provës është **201,396,000 lekë** me shkresën nr.2800/1, datë 21.02.2023 të Ministrisë së Financave dhe Ekonomisë është miratuar shtesa e fondit të veçantë prej **200,000 lekë**, Plani i rishikuar për këtë program është **201,596,000 lekë**.

**Shpenzimet e personelit** janë realizuar **87,570,224 lekë** nga **178,196,000 lekë** të planifikuara, ose rreth **49 %**, për shkak të **29** vendeve vakante. **Shpenzimet operative** u realizuan **11,470,346 lekë** nga **21,400,000 lekë** të planifikuara, ose rreth **54%**, ky realizim vjen pasi nuk kanë përfunduar procedurat e prokurimeve me vlerë të vogël për blerje materiale zyre, shpenzime udhëtim e dieta brenda vendit. **Për shpenzimet kapitale** janë planifikuar **2,000,000 lekë** për “Blerje pajisje elektronike” dhe janë realizuar **168,072 lekë**, pjesa e mbetur është në proces prokurimi.

Shërbimi i Provës për vitin 2023 ka parashikuar të realizojë 4 produkte:

1. **“Persona të mbikqyrur me dënime alternative (meshkuj)”***,* është realizuar **10,288 persona**, nga **6,880** të planifikuar. Në realizimin e këtij produkti, ka ndikuar numri i lartë i vendimeve gjyqësore
2. **“Persona të dënuar të mbikqyrur me pajisje elektronike”***,* është planifikuar **14 persona** dhenuk është realizuar për shkak të problemeve teknike që kanë pajisjet elektronike, pasi është zgjidhur nga Ministria e Drejtësisë, kontrata nr.6473, datë 19.09.2019 me operatorin “Ratech”, për të cilën është proceduar në rrugë gjyqësore. Ky proces ka përfunduar nga Gjykata e Shkallës së Parë me vendim në favor të Ministrisë së Drejtësisë, ndërkohë çështja është apeluar në Gjykatën e Apelit Tiranë.
3. **“Gra të dënuara me dënime alternative të përfshira në programin e riintegrimit”,**është realizuar **98%**, nga **790 raste** gra të dënuara me dënime alternative të përfshira në programin e riintegrimit, janë realizuar **774 raste**. Në realizimin e këtij treguesi, ka ndikuar numri i vendimeve gjyqësore të dhëna për gratë në proces riintegrimi.
4. **“Të mitur të mbikqyrur nga Shërbimi i Provës”**nga **186 të mitur** të parashikuar për mbikqyrje nga Shërbimi i Provës, janë mbikqyrur **310 të mitur**. Ky realizim lidhet me bashkëpunimin e institucioneve shtetërore dhe shoqërinë civile, ndërkohë që vijon të jetë problem mungesa e personelit psikolog në strukturën e institucionit.